laion/Wikipedia-Exotic huggingface dataset:
שאנדור פרקו

שאנדור פרקו (במקור פרַנְקל - Frankl, בהונגרית: Ferkó Sándor;‏ קישקונהלש, 11 בפברואר 1910 – בודפשט, 12 ביוני 1991) היה דוקטור לרפואה (MD) יהודי-הונגרי, רופא מיילד-גינקולוג, קנדידט ("דוקטורט קטן"-.CSs) למדעי הרפואה (1957), פרופסור באוניברסיטה. שאנדור פרנקל נולד במשפחה יהודית כבנם של אהרון פרנקל (1880–1945), רופא שיניים, ושל בורבאלה הולנדר (1883–1945). הוא השלים את לימודיו בפקולטה לרפואה של אוניברסיטת ארז'בט בפץ', שם קיבל את התואר ב-1933. בשנים 1931–1933 היה עוזר הוראה במכון לפתולוגיה בפץ', בשנים 1933–1934 התמחה במרפאת הנשים בדברצן, ובין 1934 לבין 1939 במרפאת הנשים מספר 1 של האוניברסיטה בבודפשט. בשנים 1939–1944, עבד כרופא בית החולים סנט רוקוש במחלקה הכירורגית מספר 3 של בית החולים. במהלך מלחמת העולם השנייה נלקח למחנות שירות העבודה (עבודות כפייה לגברים יהודים עבור הצבא ההונגרי), אך יחד עם שני אחיו שרדו את שואת יהודי הונגריה. הוריהם ניספו בתקופת השואה, ככל הנראה באושוויץ - אבני נגף הונחו בקישקונהלש לזכרם. משנת 1946, הוא היה רופא, מרצה ומרצה בכיר באוניברסיטה ולאחר ובקליניקת הנשים מס' 2 של האוניברסיטה. מאותה שנה הוא היה רופא מיילד-גינקולוג גם של אגודת העיתונאים ההונגרית. בשנת 1949 התפרסמה יצירתו הידועה ביותר, כירורגיה גינקולוגית, שנכתבה עם אימרה זולטאן. בין 1958 לבין 1970 היה פרופסור באוניברסיטה. הוא עסק בפיזיולוגיה גינקולוגית ובכירורגיית בטן, והשיג תוצאות משמעותיות בתחום הריון חוץ רחמי, הפתרון הכירורגי של דלקת סביב הרחם וחקר הפתולוגיה של אי-פוריות. פרקו היה חבר באגודת שאנדור קוראני. אשתו הייתה אגנש ויטמן, איתה התחתן ב-16 ביולי 1939. בטרזווארוש, בבודפשט. גם אֶחַיו בחרו בתחום הרפואי. זולטאן פרנקל (1907–1998) זכה לתהילה בינלאומית ככירורג פה ולסת, וספר על חייו פורסם ב-1995 תחת השם Whirlwind: The Life & Times of a Hungarian Doctor in the Twentieth Century. תורת הניתוח הגינקולוגי (עם אימרה זולטאן, בודפשט, 1949, 1967) היבטים מיילדותיים וגינקולוגיים של דלקת צפק כללית חריפה הנגרמת על ידי חיידקים פתוגניים (עבודת דוקטורט) מחלות דלקתיות של רקמת החיבור בין התוספתן לבין הרחם (בודפשט, 1958) Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי) אהרון פרנקל, רופא שיניים ורעייתו בורבלה הולנדר (kiskunhalasizsidosag.hu) Magyar orvoséletrajzi lexikon. Összeáll. Kapronczay Károly–Közrem. Tóth Magda. Budapest: Mundus Magyar Egyetemi Kiadó. 2004. ISBN 963-950-132-8 (לקסיקון ביוגרפי של רופאים הונגרים) "Születési bejegyzése a kiskunhalasi polgári születési akv. 84/1910. folyószáma alatt". נבדק ב-2021-02-15. "Szülei házasságkötési bejegyzése a Budapest VI. kerületi polgári házassági akv. 1306/1906. folyószáma alatt". נבדק ב-2021-02-05. "Házasságkötési bejegyzése a Budapest VI. kerületi polgári házassági akv. 800/1939. folyószáma alatt". נבדק ב-2021-02-15. Piers Plowright. "Obituary: Dr Zoltan Frankl". Independent (באנגלית).
כישוף (אלבום)

"כישוף" הוא אלבום האולפן הרביעי של הלהקה הישראלית ג'יין בורדו. האלבום יצא לאור ב-14 באפריל 2024 תחת חברת ההפצה D-Music. להקת ג'יין בורדו פעילה משנת 2012 כלהקת פולק וקאנטרי ששרה בעברית. הלהקה פרצה לתודעה הכללית ולתחנות הרדיו הישראליות עם השקת השיר הראשון שלהם, "עינב" בשנת 2014. שלושת האלבומים הקודמים של הלהקה - "ג'יין בורדו", "מה שחשוב" ו"אוקיינוסים" זכו להצלחה גדולה. בנובמבר 2023, בעקבות מלחמת חרבות ברזל הוציאה הלהקה את השיר "לא לבד". במהלך השנים 2023–2024 הוציאה הלהקה ארבעה שירים לקראת יציאת האלבום המלא - "אני לא יוצאת למסיבות", "מגדל המים", "פולארויד" ו"כישוף". הלהקה עבדה על האלבום במשך כשנה, כשהנושא הכללי הוא המעבר בין ריאליזם לפנטזיה, מציאות עכשווית ונוסטלגיה. האלבום יצא במהלך מלחמת חרבות ברזל. חברי הלהקה הצהירו שהם מוציאים את האלבום ב”במציאות בלתי אפשרית, בתזמון רחוק ממושלם, [אנחנו] מוציאים היום את האלבום החדש בדיוק כמו שתכננו, כי זאת המדינה שבה אנחנו חיים וזו המדינה בה אנחנו עושים מוזיקה והיום זה אולי אפילו חשוב ונחוץ יותר מתמיד”. הלהקה הקדישה את האלבום ”לכל הנשמות היפות שאיבדנו, שנרצחו, נפצעו, נחטפו ונשבו אם בנפשם או בגופם [...] לכל מי שנפל בהגנתו על הארץ שלנו, לכל מי שרקד עד אור הבוקר והיה צריך לברוח מהחושך, לכל מי שנפרד ממשפחתו ומהבית שהכיר, לכל מי שמחכה לחזור לחיים שפויים”, ובפרט הקדישו את האלבום לחטופים הישראלים שנמצאים ברצועת עזה. הלהקה מתכננת סיבוב הופעות הקיץ לקידום האלבום החדש. האלבום מכיל בסך הכל 10 שירים, מתוכם שני שיתופי פעולה - אחד עם עדן דרסו והשני עם חוה אלברשטיין. את המילים לשירים כתבה והלחינה סולנית הלהקה דורון טלמון. חלק מהשירים הולחנו גם על ידי חבר הלהקה מתי גלעד וחלקם היו שיתופי פעולה עם אמנים נוספים כמו עדן דרסו ויובל מעיין. לאלבום הפקה מוזיקלית מגוונת של מפיקים שונים ביניהם מתן אגוזי, יובל מעיין, גיל לנדאו, עידו אוחיון, טהר שפי, רועי אביטל ועדי רותם. האלבום מלווה בקליפים המאחדים את הסינגלים מבחינה ויזואלית, תוך שהם מאפשרים הצצה לעולמות שונים. האלבום כישוף באתר ספוטיפיי יובל אראל‏, ג'יין בורדו – כישוף, בבלוג של יובל אראל, מגזין מוזיקה ותרבות, 14 באפריל 2024 אלון פרוכטר, עם חוה אלברשטיין ועדן דרסו: ג'יין בורדו שחררו אלבום חדש, באתר כאן – תאגיד השידור הישראלי, 14 באפריל 2024 שיראל דילר, ‏אחרי השיר שנכתב בדמעות, ג'יין בורדו חוזרת עם אלבום העשור, בעיתון מקור ראשון, 13 במרץ 2024
מחול המוות (פליקס נוסבאום, 1944)

"מחול המוות" הוא ציור מעשה ידי הצייר היהודי-גרמני פליקס נוסבאום. זוהי יצירתו האחרונה, אותה צייר בעת מנוסתו מהנאצים. "מחול המוות", יצירתו האחרונה של נוסבאום, צוירה בצבעי שמן על קנבס. התמונה מתארת את חוסר התקווה במצב, כפי שנוסבאום חווה. בתמונה נראית תזמורת בה הנגנים הם שלדים המנגנים בכלי נגינה. הבמה היא אזור הריסות. ייתכן שהיא מבטאת את הרס החברה המודרנית, חברה של תרבות בה יש מדע, אמנות ומוזיקה. על הארץ זרוקים ומפוזרים חלקי יצירה, ספרים, פריטי אמנות המשקפים את המדע והאמנות שנהרסו. דמות יחידה יושבת מתחת לשלד עם כנפיים, בין השלדים המנגנים, רזה, כחושה אך נראית חיה. ייתכן שיש בכך רמז לתקווה שחש נוסבאום, שיוכל להינצל, אך תקווה זו נמוגה. מחשבותיו של נוסבאום על המוות באות לידי ביטוי ביצירה זו. צורת הביטוי בתמונה היא פשוטה ולא מתחכמת. נראה כי לנוסבאום ברור שהקץ קרוב. הוא בוחר שלא לשכלל את צורת הביטוי שלו אלא להשתמש באמצעים פשוטים כדי לתאר את המוות והחידלון. בתמונה נראים חפצים מפוזרים וזרוקים, כאשר בין ההריסות מנגנת תזמורת של שלדים בכלי נשיפה. דמות אחת ישובה במרכז התמונה מביטה בעיניים מושפלות. הדמות היא כנראה דמותו של נוסבאום עצמו, מאחר שהתנוחה והזווית מופיעים בהרבה מהדיוקנאות העצמיים שלו, אלא שהפעם המבט מושפל. הפליט פליקס נוסבאום: דיוקן עצמי של מוות בשואה, באתר הספרנים, ‏5 בפברואר 2019
באמאשל'ך (סרט)

באמאשל'ך (באנגלית: Snatched - חטופות) הוא סרט קומדיה והרפתקאות אמריקאי משנת 2017 בבימויו של ג'ונתן לוין, עם גולדי הון ואיימי שומר בתפקידים הראשיים. העלילה היא על אם ובת שנחטפות לשם כופר ומצליחות לברוח בתוך הג'ונגלים של אקוודור. הסרט הצליח מסחרית, גולדי הון הייתה מועמדת לפרס פטל הזהב כשחקנית המשנה הגרועה ביותר. לינדה מידלטון (גולדי הון) היא אם יחידנית לאמילי (איימי שומר) וג'פרי (אייק ברינהולץ). אמילי היא טיפוס סוער, אוהבת בילויים וטיולים. ג'פרי הוא ביישן ואוהב להסתגר בבית, סובל מאגורפוביה. אמילי קונה זוג כרטיסים לאקוודור אבל בן זוגה נוטש אותו והיא מפצירה בלינדה שתצטרף אליה. לאחר סירוב, מסכימה לינדה, ג'פרי נשאר בבית. במלון באקוודור מתחיל צעיר נאה דובר אנגלית בשם ג'יימס (טום בייטמן) לחזר אחרי אמילי והיא נענית לו בשמחה. בשלב מתקדם הוא מזמין את לינדה ואמילי לסיור בג'ונגל. הן לא משערות שהוא עובד בשירות עבריינים. באמצע הסיור הן נחטפות על ידי כנופייתו של מורגדו (אוסקא ג'נדה) שמתקשר לג'פרי ודורש כופר של 100.000 דולר. בהמשך הן מצליחות להימלט, תופסות טרמפ אבל אחיינו של מורגדו רודף אחריהן ואמילי מחסלת אותו במכת את. הן מגיעות לטייל אמריקאי בשם רוג'ר סימונס (כריסטופר מלוני) שמסכים להעביר אותם בנהר. אחיו של מורגדו מגיע עם חבריו כדי לתפוס אותן אך אמילי הורגת אותו ביריית צלצל. הם נסים לספינה אך מורגדו שאכול נקמה על מות אחיו ואחיינו ממשיך לרדוף אחריהם. בינתיים מתקשר ג'פרי למשרד החוץ אבל הפקיד מורגן ראסל (בשיר סלהודין) מסרב בתחילה לעזור לו. סימונס נופל מצוק ונהרג ושתיהן ממשיכות לבד בג'ונגל שם מקבלים אותם התושבים יפה ורופא הכפר מרפא את אמילי מתולעת שרשור גדולה שנמצאת בקיבתה. הן ממשיכות לכיוון בוגוטה אך מורגדו מצליח לתפוס את לינדה. אמילי מבקשת מרות (ונדה סייקס) ומבארב (ג'ואן קיוזאק) שאותן הכירה באקוודור, לתפוס את ג'יימס כדי לאתר את מקומה של לינדה. הן תופסות אותו ולאחר "שכנוע" הוא מגלה. אמילי חודרת לשם בהיחבא, משחררת את אמה והן בורחות אך נתפסות על ידי מורגדו שמתכונן לחסל אותן. ברגע זה מגיע מסוק אמריקאי עם ג'פרי, מורגן ראסל ולוחמים שמשתלטים על העבריינים ומצילים אותן. כעבור שנה - אמילי ולינדה מבלות בקואלה לומפור. גבר דובר אנגלית מנסה להתחיל עם לינדה אך היא מסרבות והן ממשיכות לרקוד. "באמאשל'ך", במסד הנתונים הקולנועיים IMDb (באנגלית) "באמאשל'ך", באתר נטפליקס "באמאשל'ך", באתר AllMovie (באנגלית) "באמאשל'ך", באתר Rotten Tomatoes (באנגלית) "באמאשל'ך", באתר Box Office Mojo (באנגלית) "באמאשל'ך", באתר Metacritic (באנגלית) "באמאשל'ך", באתר אידיבי "באמאשל'ך", במסד הנתונים הקולנועיים KinoPoisk (ברוסית) קדימון לסרט, באתר יוטיוב סצנת המלון באקוודור באתר יוטיוב
אינה וולף (זמרת)

כריסטינה גנהל (נולדה ב-9 באוקטובר 1954), הידועה בשמות הבמה שלה אן-כריסטי, כריסטינה סימון ואינה וולף, היא זמרת ומלחינה אוסטרית. במהלך שנות ה-70 של המאה ה-20 הוציאה וולף את יצירותיה תחת שם הולדתה או תחת שמות הבמה הקודמים שלה, אן-כריסטי וכריסטינה סימון. היא נבחרה לייצג את אוסטריה באירוויזיון 1979, שנערך בירושלים, עם השיר "Heute in Jerusalem". את מילותיו חיבר אנדרה הלר בהתאם ללחן שהכין פיטר וולף. היא הגיעה למקום ה-18 והאחרון עם חמש נקודות בלבד. במהלך העשור הבא עברה וולף להתגורר בארצות הברית, ולהתפרנס ככותבת שירים. היא עבדה עם אמנים רבים, דוגמת שיקגו, פול יאנג, סרז'יו מנדז, נטלי קול, האחיות פוינטר וניק קרשו. הלהיט הגדול ביותר שכתבה היה "Sara" בביצוע להקת Starship. השיר דורג במקום הראשון במצעד הבילבורד הוט 100. בשנת 1994 שבה וולף לאוסטריה, והמשיכה להקליט יצירות חדשות. ב-2014 ערכה קונצרט בעיירה באוסטריה. אתר האינטרנט הרשמי של אינה וולף אינה וולף, באתר MusicBrainz (באנגלית) אינה וולף, באתר Discogs (באנגלית) אינה וולף, באתר Songkick (באנגלית) Eurovision 1979 Results: Voting & Points
קאצ'ורי

קאצ'ורי (בהינדי: कचौड़ी; באנגלית: Kachori) הוא בצק מטוגן הממולא בדאל או בצל, מקורו מראג'סטאן והוא נפוץ גם במדינות תת-היבשת ההודית. המאכל עשוי מתבשיל דאל או בצל, כוסברה, אבקת צ'ילי ומלח שאותם מערבבים יחד וממלאים לכיסוני בצק העשויים מקמח מאידה ולאחר מכן מטגנים בשמן עמוק. הקאצ'ורי נחשב למנה ראשונה ונהוג לאכול אותה חמה וחריפה ולצד צ'אטני תמרהינדי מתוק או נענע וצ'ילי. לקאצ'ורי גרסאות שונות ומלבד הגרסה הרגילה קיימות על בסיס יוגורט ופירות יבשים. פיאז קאצ'ורי (Pyaaz Kachori) - גרסה הנפוצה באזור ג'ודפור ומכילה בצל מתובל. ראג' קאצ'ורי (Raj Kachori) - גרסה הנפוצה באזור רג'אסטאן ומכילה יוגורט, צ'אטני כוסברה, תמרהינדי ורימון. קוטה קאצ'ורי (Kota Kachori) - גרסה המכילה דאל צהוב, כמון, זנגביל, צ'ילי ירוק, כורכום וכוסברה ומקורה בעיר קוטה. מאווה קאצ'ורי (Mawa Kachori) - גרסה מתוקה המכילה פירות יבשים ונטבלת בסירופ סוכר. מדיה וקבצים בנושא קאצ'ורי בוויקישיתוף מתכון להכנת קאצ'ורי תפוח אדמה, באתר Iris-Matkonim מתכון להכנת קאצ'ורי אפונה, באתר Dvarimbealma Vernika Awal, A tale of the humble kachori, The New Indian Express, ‏2023-06-22 (באנגלית) Mogar Kachori, recipes.timesofindia.com, ‏2018-03-06 Interesting facts about Kachori that will leave you surprised, recipes.timesofindia.com, ‏2018-03-06 Divya Bhatia, My Vegetarian Journey, Partridge Publishing, 2014-03-20, ISBN 978-1-4828-1953-3. (באנגלית) Foodity (P) Limited, Beyond Brick and Mortar: Unveiling the Soul of India's Street Food, Notion Press, 2024-02-23, ISBN 979-8-89277-770-4. (באנגלית) Eat Your World, Laura Siciliano-Rosen, Delhi Food and Travel Guide: The inside scoop on the best North Indian foods in Delhi, Eat Your World, 2014-01-13. (באנגלית) Maneet Chauhan, Jody Eddy, Chaat: Recipes from the Kitchens, Markets, and Railways of India: A Cookbook, Clarkson Potter/Ten Speed, 2020-10-06, ISBN 978-1-9848-2389-2. (באנגלית) Colleen Taylor Sen, Sourish Bhattacharyya, Helen Saberi, The Bloomsbury Handbook of Indian Cuisine, Bloomsbury Publishing, 2023-02-23, ISBN 978-1-350-12865-1. (באנגלית) Vaishali Tripathi, Indian desi tadka, Onlinegatha, 2016-08-09, ISBN 978-93-85818-00-4. (באנגלית)
קמח מאידה

קמח מאידה (בהינדי: मैदा; באנגלית: Maida) הוא קמח חיטה שמקורו במדינות תת-היבשת ההודית. הקמח עשוי מהאנדוספרם שבצמח הנחשב לרקמת מזון האוגרת בתוכה פחמימות, שומנים וחלבונים הדרושים להזנת הנבט. קמח המאידה משמש להכנת לחמים, מאפים ומהווה בסיס להכנת מאכלים שונים: קאצ'ורי, נאן, בהטורה ופורי. פירוש המילה "מיידה" (Maida) היא מטחנה והיא נגזרת מהמילה ההינדית מיל (Mill). מדיה וקבצים בנושא קמח מאידה בוויקישיתוף מידע על קמח המאידה, באתר Bakerpedia "A life without bread and pasta? Unthinkable!". The Times of India. 2011-10-31. ISSN 0971-8257. נבדק ב-2024-05-11. flour : Encyclopedia : Food Network, web.archive.org, ‏2015-08-07 מבנה הזרע – BioHeker Wiki, באתר wiki.weizmann.ac.il rsvp-khalil, אנדוספרם, באתר EatWell, ‏2010-03-07 אנדוספרם - FoodsDictionary, באתר www.foodsdictionary.co.il
גירוי מיני

גירוי מיני הוא כל גירוי שגורם לעוררות מינית או משמר אותה. המונח גירוי מיני מרמז על גירוי של איברי המין, אך עשוי לכלול גם גירוי של אזורים אחרים בגוף, גירוי חושי (כגון ראייה או שמיעה) וגירוי דמיוני (למשל, קריאה או העלאת פנטזיות). הגירוי יכול להיעשות על-ידי האדם עצמו בעזרת אוננות או על ידי בן זוג. גירוי מיני פיזי כולל נגיעה, נישוק, ליקוק או מניפולציות אחרות של איברי המין, השדיים, או אזורים ארוגניים אחרים. גירוי מספק של הפין או הדגדגן יביא בדרך כלל לאורגזמה. גירוי חושי כולל צלילים או מראות של תכנים ארוטיים, פעילות מינית או יחסי מין. מבין הגירויים החושיים, גירויים ויזואליים הם בין הגירויים המעוררים ביותר. מקובל לחשוב שגברים מגיבים חזק יותר מנשים לגירויים מיניים ויזואליים. לראיה, רוב בולט של צרכני הפורנוגרפיה הם גברים. בתגובה לגירויים ויזואליים, גברים מושפעים יותר ממין השחקנים, בעוד נשים מושפעות יותר מההקשר של המצב המצולם. גם צלילים וקולות יכולים לשמש כגירוי מיני מעורר. גירויים מיניים לא חייבים להיות נוכחים פיזית, או חושית. ניתן גם לדמיין אותם, למשל דרך פנטזיות מיניות. שפיכה עורלת הדגדגן Maddie A Katz, Trinda L Penniston, Caitlin Barry, Nina Micanovic, Michael C Seto, Meredith L Chivers, Use of sexual stimuli in research and clinical settings: expert opinion and recommendations, Sexual Medicine 11, 2023-03-01 doi: 10.1093/sexmed/qfad012 Levin, Roy J.; van Berlo, Willy (2004-04-01). "Sexual arousal and orgasm in subjects who experience forced or non-consensual sexual stimulation – a review". Journal of Clinical Forensic Medicine. 11 (2): 82–88. doi:10.1016/j.jcfm.2003.10.008. ISSN 1353-1131. PMID 15261004. Sexual stimulation, APA Dictionary of Psychology (באנגלית) Mah, Kenneth; Binik, Yitzchak M (7 בינואר 2001). "The nature of human orgasm: a critical review of major trends". Clinical Psychology Review. 21 (6): 823–856. doi:10.1016/S0272-7358(00)00069-6. ISSN 0272-7358. OCLC 121110003. PMID 11497209. Women rated clitoral stimulation as at least somewhat more important than vaginal stimulation in achieving orgasm; only about 20% indicated that they did not require additional clitoral stimulation during intercourse. {{cite journal}}: (עזרה) Rupp, Heather A.; Wallen, Kim (2008). "Sex differences in response to visual sexual stimuli: A review". Archives of Sexual Behavior. 37 (2): 206–218. doi:10.1007/s10508-007-9217-9. ISSN 0004-0002. OCLC 264113859. PMC 2739403. PMID 17668311. Levin, R. J. (1992). "The mechanisms of human female sexual arousal". Annual Review of Sex Research. 3: 1–48. doi:10.1080/10532528.1992.10559874. Leitenberg, H.; Henning, K. (1995). "Sexual fantasy". Psychological Bulletin. 117 (3): 469–496. doi:10.1037/0033-2909.117.3.469. PMID 7777650. ערך זה הוא קצרמר בנושא מיניות. אתם מוזמנים לתרום לוויקיפדיה ולהרחיב אותו.
ג'ייסון קון

ג'ייסון קון (באנגלית: Jason Koon; נולד ב-14 באוגוסט 1985) הוא שחקן פוקר אמריקאי אשר זכה בצמיד אליפות העולם בפוקר ובעשרה גביעי סבב טריטון, ונכון למאי 2024 ממוקם במקום הרביעי בכל הזמנים בזכיות מטורנירים. קון בעל תואר שני בכלכלה ומנהל עסקים מאוניברסיטת וסליאן שבוירג'יניה המערבית, שם השתתף בקבוצת הריצה של האוניברסיטה כאצן 100 ו-200 מטר. לאחר שנפצע ולא היה יכול להתחרות יותר, חברו לחדר לימד אותו פוקר. ב-2010 קון החל לשחק בטורנירים במסגרת אליפות העולם בפוקר ובשנתו הראשונה סיים פעמיים בכסף, בשני טורנירים בעלי עלות כניסה של 2,000 דולר. ב-2012 הגיע לראשונה לשולחן גמר בטורניר במסגרת הסבב, כאשר סיים במקום השני בטורניר Heads-up משולב טקסס הולדם ואומהה הולדם. הוא ממעט לשחק בטורנירים בעלי עלות כניסה אשר נמוכים מ-10,000 דולר ומשתתף קבוע בטורנירים בעלי עלות כניסה גבוהים במיוחד. ב-2016 זכה לראשון בפרס בשווי מיליון דולר או יותר בטורניר אחד, כאשר ניצח בטורניר המרכזי של סבב SHRPO בפלורידה, וזכה במיליון דולר. את זכייתו הגדולה ביותר עשה ב-2018 כאשר ניצח בטורניר Short Deck במונטנגרו, כחלק מסבב טריטון, וזכה בפרס של 3.6 מיליון דולר. ניצחון זה היה זכייתו הראשונה בגביע סבב טריטון, ובהמשך זכה בסך של 10 גביעים, והוא במקום הראשון של זוכי הגביעים של הסבב. במשך שנים רבות נחשב לשחקן הפוקר הטוב בעולם שעדיין לא זכה בצמיד אליפות העולם בפוקר, עד שב-2021 זכה בטורניר Heads-up במסגרת הסבב, בעל סך כניסה של 25 אלף דולר ובפרס של 244 אלף דולר. נכון למאי 2024, קון זכה בסך של כ-56.7 מיליון דולר מטורנירי פוקר, כשמתוכם כ-3.2 מיליון דולר בסבב אליפות העולם, והוא במקום הרביעי בכל הזמנים בזכיות מטורנירים. מדיה וקבצים בנושא ג'ייסון קון בוויקישיתוף ג'ייסון קון, באתר The Hendon Mob ג'ייסון קון, באתר Global Poker Index ג'ייסון קון, באתר אליפות העולם בפוקר ג'ייסון קון, באתר MileSplit WV (באנגלית) Jason Koon shares his approach to the game and his goals, באתר SoMuchPoker, ‏25 באפריל 2018 (באנגלית) Championship: Jason Koon Wins the SHRPO $5 Million GTD Championship! ($1,000,000), באתר PokerNews, ‏3 בינואר 2019 (באנגלית) Christian Zetzsche,‏ Jason Koon Wins Triton Poker Montenegro Short Deck Event ($3,579,914), באתר PokerNews,‏ 19 במאי 2018 (באנגלית) Calum Grant,‏ Who Are the Best Poker Players Without a WSOP Bracelet?, באתר PokerNews,‏ 28 בספטמבר 2021 (באנגלית) Christian Zetzsche,‏ Jason Koon Wins Maiden WSOP Bracelet in Event #11: $25K Heads-Up Championship ($243,981), באתר PokerNews,‏ 8 באוקטובר 2021 (באנגלית)
בהטורה

בהטורה (בהינדי: भटूरा; באנגלית: Bhatura) הוא לחם הודי המטוגן בשמן עמוק, עשוי מקמח מאידה מלא ונפוץ במדינות תת-היבשת ההודית. הלחם נחשב למאכל רחוב ובדרך כלל אוכלים אותו כארוחת בוקר או חטיף ונהוג להגיש אותו לצד יוגורט, מלפפון חמוץ, קארי חומוס, פורי בהאג'י או מנות מתוקות. לחם הבהטורה דומה במרקמו ללחם הפורי המטוגן אך הוא עשוי ממחמצת וגדול ממנו פי שלשה. למאכל גרסאות שונות ומלבד הגרסה הבסיסית, קיימת גם גרסה במילוי תפוח אדמה או גבינת פניר וגרסה לא מטוגנת הנקראת קולצ'ה. פורי נאן רוטי פאראטה מדיה וקבצים בנושא בהטורה בוויקישיתוף מתכון להכנת בהטורה, באתר Vegrecipesofindia Bhatura recipe, Bhatoora recipe, How to make Batura, Sandhya's recipes, ‏2017-05-17 (באנגלית אמריקאית) India Chole Bhature (bhatoora), Pinterest (באנגלית)
אוסטריה באירוויזיון 1979

אוסטריה השתתפה באירוויזיון 1979, שהתקיים בירושלים, עם השיר "Heute in Jerusalem" בביצוע הזמרת האוסטרית כריסטינה סימון. זו הייתה השתתפותה ה-18 של המדינה בתחרות הזמר של האירוויזיון. קדם לאירוויזיון 1979 השתתפה אוסטריה 17 פעמים בתחרות מאז הצטרפותה ב-1957. את ניצחונה הראשון רשמה באירוויזיון 1966, אז נשלח אודו יורגנס עם השיר "Merci, Chérie". אל המקום האחרון הגיעה שלוש פעמים שונות: בשנת 1957 עם השיר "Wohin, kleines Pony?" מאת בוב מרטין, ובשנים 1962–1963 עם "Sehnsucht" של ג'ימי מקוליס ו-"Nur in der Wiener Luft" בביצוע אלאונורה שוורץ. אוסטריה נעדרה מהתחרות בשנים 1969–1970 ו-1973–1975. באירוויזיון 1978 הגיעה להקת ספרינגטיים עם השיר "Mrs. Caroline Robinson" למקום ה-15 עם 14 נקודות. תאגיד השידור האוסטרי בחר באופן פנימי את כריסטינה סימון לייצוג המדינה באירוע האירוויזיון הקרוב. שירה, "Heute in Jerusalem", יצא לאור בהמשך שנת 1979. מילותיו עוסקות סביב הכמיהה לשלום בעיר ירושלים. המהדורה ה-24 של האירוויזיון התקיימה בירושלים שבישראל, והורכבה מ-19 מדינות משתתפות שהופיעו בערב אחד ב-31 במרץ 1979. על פי סדר ההופעות, שובצה אוסטריה כמדינה ה-18, לפני בטי מיסייגו הספרדייה ואחרי להקת בלאק לייס הבריטית. עם תום ספירת הקולות דורגה אוסטריה במקום ה-18 והאחרון עם 5 נקודות. Eurovision 1966 Results: Voting & Points Eurovision 1957 Results: Voting & Points Eurovision 1962 Results: Voting & Points Eurovisionworld, Eurovision 1977 Results: Voting & Points – Austria (באנגלית) Eurovisionworld, Eurovision 1979 Results: Voting & Points – Austria (באנגלית)
PokerNews

PokerNews הוא אתר אינטרנט המסקר פוקר מרחבי העולם, המציג כתבות על התעשייה, מידע על טורנירים, ראיונות ועוד. האתר מנוהל על ידי חברת "iBus Media", אשר בבעלות חברת ההימורים הקנדית "The Stars Group". PokerNews הוקם ב-2002 על ידי איש העסקים, פוליטיקאי ושחקן הפוקר הליטאי אנטנאס גווגה. האתר פעל בשפה האנגלית והתמקד בפוקר בארצות הברית. בהמשך השנים הושקו גרסאות בשפות רבות והאתר החל לסקר את כל סבבי הפוקר הגדולים בעולם. החל מ-2007 הוכרז שהאתר יהיה המסקר הבלעדי של אליפות העולם בפוקר. במהלך השנים גווגה מכר חלקים מבעלותו באתר לחברת "iBus Media", עד שב-2017 הפכה לבעלת המניות העיקרית. אתר האינטרנט הרשמי של PokerNews PokerNews, ברשת החברתית אקס (טוויטר) iBus Media confirms The Stars Group owns a 'large majority' of PokerNews, באתר CalvinAyre, ‏31 באוקטובר 2017 (באנגלית)
אמוניום פרכלורט

אמוניום פרכלוראט (באנגלית: Ammonium perchlorate, או "AP") היא תרכובת אי-אורגנית, שהיא סוג של פרכלורט בעלת הנוסחה הכימית NH4ClO4. זהו מוצק חסר צבע או לבן המסיס במים, המהווה מחמצן רב עוצמה. בשילוב עם דלק, ניתן להשתמש בו כחומר להנעה רקטית. חוסר היציבות שלו גרם למספר תאונות לאורך ההיסטוריה. אמוניום פרכלורט (AP) מיוצר על ידי תגובה בין אמוניה לחומצה על-כלורית. תהליך זה הוא הדרך העיקרית לייצור תעשייתי של חומצה פרכלורית. ניתן לייצר את המלח גם על ידי תגובת מטתזה של מלחי אמוניום (אמניום כלוריד) עם נתרן פרכלורט. תהליך זה מנצל את המסיסות הנמוכה יחסית של NH 4 ClO 4, שהיא כ-10% מזו של נתרן פרכלורט. ה-AP מיוצר כגביש בצורת מעוינון חסרי צבע. כמו רוב מלחי האמוניום, אמוניום פרכלורט מתפרק לפני התכה. חימום מתון מביא לייצור מימן כלורי, חנקן, חמצן ומים. 4 NH 4 ClO 4 → 4 HCl + 2 שימוש 2 + 5 O 2 + 6 H 2 O הבעירה של AP מורכבת למדי ונחקרת בהרחבה. גבישי AP מתפרקים לפני ההתכה, למרות ששכבה נוזלית דקה נצפתה על משטחי גביש במהלך תהליכי בעירה בלחץ גבוה. חימום חזק עלול להוביל לפיצוצים. תגובות שלמות לא משאירות שאריות. גבישים טהורים אינם יכולים להחזיק להבה מתחת ללחץ של 2 פסקל. AP הוא מחמצן בדרגה 4 (יכול לעבור תגובה נפיצה) עבור גודלי חלקיקים מעל 15 מיקרומטר והוא מסווג כחומר נפץ עבור גדלים של חלקיקים פחות מ-15 מיקרומטר. השימוש העיקרי באמוניום פרכלורט הוא בייצור דלק מוצק להנעה. כאשר AP מעורבב עם דלק (כמו אבקת אלומיניום ו/או עם מקשר אלסטומרי), הוא יכול ליצור בעירה מתמשכת בלחצים הרבה מתחת ללחץ האטמוספירי. זהו חומר מחמצן חשוב עם היסטוריה של עשרות שנים של שימוש בהנעת רקטות עם דלק מוצק - שיגור לחלל (כולל מנוע הרקטות המוצק של מעבורת החלל), רקטות צבאיות וחובבים בעלות הספק גבוה, כמו גם בזיקוקים מסוימים. כמה דבקי אפוקסי "שבירים" מכילים תרחיפים של AP. עם חימום ל-300 מעלות צלזיוס, ה-AP מפרק את הדבק האורגני, ושובר את המפרק המוצק. הפרכלורט עצמו מכיל רעילות חריפה קטנה. לדוגמה, לנתרן פרכלורט יש LD50 של 2-4 גרם/ק"ג והוא נעלם במהירות לאחר בליעה. עם זאת, הוכח כי חשיפה כרונית לפרכלורטים, אפילו בריכוזים נמוכים, גורמת לבעיות שונות של בלוטת התריס, שכן היא נספגת במקום יוד. כחלק מייצור של רקטות וחומרים להנעה רקטית ברצועת עזה, החמאס מייצר אמוניום פרכלורט במתקנים שונים, בעזרת אמניום כלוריד, לפחות מאז 2008. מדיה וקבצים בנושא אמוניום פרכלורט בוויקישיתוף Boggs, T. L. (1970). "Deflagration Rate, Surface Structure and Subsurface Profile of Self-Deflagrating Single Crystals of Ammonium Perchlorate". AIAA Journal. 8 (5): 867–873. Bibcode:1970AIAAJ...8..867B. doi:10.2514/3.5780. NFPA 400: Hazardous Materials Code, 2010 NFPA 495: Explosive Materials Code, 2010 "Development of an Enhanced Hazard Classification System for Oxidizers Research Project, Technical Report", Safety Engineering Laboratories, Inc., The Fire Protection Research Foundation, 13 April 2006 "Perchlorate: Overview of Issues, Status, and Remedial Actions" (אורכב 15.03.2012 בארכיון Wayback Machine), ITRC, September 2005 עמי רוחקס דומבה, ‏הסבב הנוכחי מוכיח: חיסול אבו אל־עטא לא עבד, באתר "IsraelDefense‏", 25 בפברואר 2020 סוכל ניסיון הברחה של 16 טונות חומר לייצור רקטות מטורקיה לרצועת עזה, באתר הארץ, 14 בספטמבר 2023
מאלאי

מאלאי (בהינדי: मलाई; באנגלית: Malai) הוא חלב קרוש הודי הנפוץ במטבחי מדינות תת-היבשת ההודית. החלב הקרוש הוא השכבה הנוצרת על פני חלב מבושל בשלב הקירור, מרקמו של המלאי בהתאם להכנתו ולכמות השומן בחלב. חלב המאלאי משמש להכנת קינוחים ומהווה בסיס להכנת מאכלים שונים: קולפי, מקאן מאלאי, ראס מאלאי, פאלאק מלאי, מורג מקאני, מלאי כופתה ועוד. פירושה של המילה מאלאי היא קרם בשפת ההינדי. קאימק קשטה ג'יבנה שמנת מדיה וקבצים בנושא מאלאי בוויקישיתוף מתכון להכנת כופתה מאלאי, באתר Ndtv Niru Gupta, Cooking The U.P. Way, Orient Blackswan, 2001-02, ISBN 978-81-250-1558-1. (באנגלית) Adnan Y. Tamime, Dairy Fats and Related Products, John Wiley & Sons, 2009-09-08, ISBN 978-1-4443-1623-0. (באנגלית) How to Make Butter At Home From 'Malai' Or Creamy Yoghurt, www.mamtaskitchen.com (באנגלית) Cream Glossary |Health Benefits, Nutritional Information + Recipes with Cream | Tarladalal.com, www.tarladalal.com